Priekšlikums PADOMES LĒMUMS par to, lai parakstītu protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai /* COM/2014/0691 final - 2014/0326 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Saskaņā ar Aktu par Horvātijas Republikas pievienošanos[1] Horvātija pievienosies nolīgumiem, ko ES dalībvalstis un Savienība noslēgušas vai parakstījušas ar vienu vai vairākām trešām valstīm pirms Horvātijas pievienošanās, minētajiem nolīgumiem pievienojot protokolu. Ar Padomes 2012. gada 14. septembra lēmumu[2] Komisija tika pilnvarota sākt sarunas ar attiecīgajām trešām valstīm, lai noslēgtu konkrētos protokolus. Nolīgums par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, tika parakstīts Briselē 2002. gada 6. decembrī un noslēgts ar Padomes 2008. gada 28. janvāra Lēmumu, un tas stājās spēkā 2008. gada 1. martā. Sekojoši, Komisija ir risinājusi sarunas par protokolu, pamatojoties uz sarunu direktīvām, kuras Padome pieņēma 2012. gada 14. septembrī, kā arī apspriežoties ar īpašu komiteju, ko iecēlusi Padome. Protokola projektu Komisijas un Ķīnas pārstāvji parafēja 2014. gada 20. jūnijā Briselē. Pēc sarunām ar Ķīnas Tautas Republiku tiek sniegti šādi atsevišķi priekšlikumi: i) priekšlikums Padomes lēmumam par to, lai parakstītu nolīguma protokolu (turpmāk — "Protokols"), ii) priekšlikums Padomes lēmumam par to, lai noslēgtu Protokolu, kas Padomei jāveic pienācīgā laikā pēc Protokola parakstīšanas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Sarunas ar Ķīnas Tautas Republiku tika sekmīgi pabeigtas, 2014. gada 20. jūnijā parafējot Protokolu. 3. PRIEKŠLIKUMA JURIDISKIE ASPEKTI Ar Protokolu Horvātijas Republiku līgumslēdzējas puses statusā iekļauj nolīgumā un paredz nolīguma vajadzīgos lingvistiskos pielāgojumus, kuri izriet no Horvātijas pievienošanās. Nolīgumu pēc būtības negroza. Komisija lūdz Padomei atļauju Eiropas Savienības un tās dalībvalstu vārdā parakstīt Protokolu Nolīgumam par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas pievienošanos ES. Pēc Protokola parakstīšanas otrs priekšlikums – par Protokola noslēgšanu – tiks izskatīts Padomē noteiktajā laikā. 2014/0326 (NLE) Priekšlikums PADOMES LĒMUMS par to, lai parakstītu protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 100. panta 2. punktu saistībā ar 218. panta 5. punktu, ņemot vērā Aktu par Horvātijas Republikas pievienošanos un jo īpaši tā 6. panta 2. punktu, ņemot vērā Eiropas Komisijas priekšlikumu, tā kā: (1) Nolīgums par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, (turpmāk "Nolīgums") tika parakstīts 2002. gada 6. decembrī Briselē, noslēgts 2008. gada 28. janvārī[3] un stājās spēkā 2008. gada 1. martā. (2) Padome 2012. gada 14. septembrī pilnvaroja Komisiju risināt sarunas par protokolu, ar ko groza Nolīgumu ar Ķīnu, lai ņemtu vērā Horvātijas Republikas pievienošanos. (3) Protokols tika parafēts 2014. gada 20. jūnijā Briselē. (4) Tāpēc protokols būtu jāparaksta, kamēr tiek pabeigtas procedūras tā oficiālai noslēgšanai, IR PIEŅĒMUSI ŠO LĒMUMU. 1. pants 1. Ar šo Savienības un tās dalībvalstu vārdā tiek apstiprināts tas, ka paraksta protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai, ņemot vērā minētā protokola noslēgšanu. 2. Protokola teksts ir pievienots šim lēmumam. 2. pants Padomes priekšsēdētājs norīko personu vai personas, kas ir tiesīgas parakstīt protokolu Eiropas Savienības un tās dalībvalstu vārdā. 3. pants Šis lēmums stājas spēkā tā pieņemšanas dienā. Briselē, Padomes vārdā — priekšsēdētājs [1] OV L 112, 24.4.2012., 21. lpp. [2] 13351/12 [3] OV L 46, 21.2.2008., 23. lpp. PIELIKUMS PROTOKOLS, AR KO GROZA NOLĪGUMU PAR JŪRAS TRANSPORTU STARP EIROPAS KOPIENU UN TĀS DALĪBVALSTĪM, NO VIENAS PUSES, UN ĶĪNAS TAUTAS REPUBLIKAS VALDĪBU, NO OTRAS PUSES dokumentam priekšlikums Padomes Lēmumam par to, lai parakstītu protokolu, ar ko groza Nolīgumu par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, lai ņemtu vērā Horvātijas Republikas pievienošanos Eiropas Savienībai BEĻĢIJAS KARALISTE, BULGĀRIJAS REPUBLIKA, ČEHIJAS REPUBLIKA, HORVĀTIJAS REPUBLIKA, DĀNIJAS KARALISTE, VĀCIJAS FEDERATĪVĀ REPUBLIKA, IGAUNIJAS REPUBLIKA, GRIEĶIJAS REPUBLIKA, SPĀNIJAS KARALISTE, FRANCIJAS REPUBLIKA, ĪRIJA, ITĀLIJAS REPUBLIKA, KIPRAS REPUBLIKA, LATVIJAS REPUBLIKA, LIETUVAS REPUBLIKA, LUKSEMBURGAS LIELHERCOGISTE, UNGĀRIJA, MALTA, NĪDERLANDES KARALISTE, AUSTRIJAS REPUBLIKA, POLIJAS REPUBLIKA, PORTUGĀLES REPUBLIKA, RUMĀNIJA, SLOVĒNIJAS REPUBLIKA, SLOVĀKIJAS REPUBLIKA, SOMIJAS REPUBLIKA, ZVIEDRIJAS KARALISTE, LIELBRITĀNIJAS UN ZIEMEĻĪRIJAS APVIENOTĀ KARALISTE, turpmāk „dalībvalstis”, kuras pārstāv Eiropas Savienības Padome, un EIROPAS SAVIENĪBA, turpmāk „Savienība”, ko pārstāv Eiropas Savienības Padome, no vienas puses, un ĶĪNAS TAUTAS REPUBLIKAS VALDĪBA, no otras puses, ŅEMOT VĒRĀ Horvātijas Republikas pievienošanos Eiropas Savienībai 2013. gada 1. jūlijā, IR VIENOJUŠĀS PAR TURPMĀKO. 1. PANTS Horvātijas Republika ir līgumslēdzēja puse Nolīgumā par jūras transportu starp Eiropas Kopienu un tās dalībvalstīm, no vienas puses, un Ķīnas Tautas Republikas valdību, no otras puses, kas tika parakstīts 2002. gada 6. decembrī Briselē un stājās spēkā 2008. gada 1. martā (turpmāk „Nolīgums”). 2. PANTS Šim protokolam pievienotais Nolīguma teksts horvātu valodā kļūst autentisks saskaņā ar tādiem pašiem nosacījumiem, kādus piemēro pārējām valodu versijām, kas sagatavotas saskaņā ar Nolīguma 14. pantu. 3. PANTS Līgumslēdzējas puses, izmantojot diplomātiskos kanālus, cita citai paziņo par iekšējo juridisko procedūru pabeigšanu, kas vajadzīgas, lai šis protokols stātos spēkā. Šis protokols stājas spēkā dienā, kad saņemts pēdējais rakstiskais paziņojums. 4. PANTS Šis protokols ir sagatavots 20[zz]. gada [xx]. [yy] [xxxx], divos eksemplāros bulgāru, spāņu, čehu, dāņu, vācu, igauņu, grieķu, angļu, franču, itāļu, horvātu, latviešu, lietuviešu, ungāru, maltiešu, holandiešu, poļu, portugāļu, rumāņu, slovāku, slovēņu, somu, zviedru un ķīniešu valodā, un visi šie teksti ir vienlīdz autentiski. DALĪBVALSTU VĀRDĀ — EIROPAS SAVIENĪBAS VĀRDĀ — || ĶĪNAS TAUTAS REPUBLIKAS VALDĪBAS VĀRDĀ —